'n Beter jy: Die eerste tree na 'n netjiese huis, 'n fikse lyf en geldsake wat klop | Huisgenoot
gewoonte, nuwe jaar
Dis 'n nuwe jaar en jy voel van voor af oorgehaal om jou lewe reg te ruk. Maar kort voor lank voel die gewone uitdagings van die verlede weer oorweldigend, en jy weet nie eens wáár om te begin om die dinge wat jou onderkry, aan te spreek nie.
Hoe kom jy op koers? Dikwels kan een klein verandering die deurslag gee, want dis die eerste tree in die regte rigting.
Eerder as om uitgebreide planne te maak om als wat jou pla op te los, begin met een ingryping wat jou in 'n nuwe koers kan stuur. Dis nie noodwendig groot nuwejaarsvoornemens nie, maar dis klein veranderinge wat jou sal help om daardie groot voornemens minder intimiderend te maak.